system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Comuna Tansa, Iași?
assistant
Tansa este o comună în județul Iași, Moldova, România, formată din satele Suhuleț și Tansa (reședința).

    

    
        
        
        
    

       Scurt Istoric

Așezare 

Comuna se află în extremitatea sud-vestică a județului, la limita cu județul Vaslui, pe malurile râului Tansa, în sectorul vestic al Podișului Central Moldovenesc. Este traversată de șoseaua județeană DJ246, care o leagă spre est de Țibănești și spre vest de Dagâța.

Demografie 

Conform recensământului efectuat în 2021, populația comunei Tansa se ridică la 2.054 de locuitori, în scădere față de recensământul anterior din 2011, când fuseseră înregistrați 2.558 de locuitori. Majoritatea locuitorilor sunt români (83,59%). Din punct de vedere confesional, majoritatea locuitorilor sunt ortodocși (82,28%), iar pentru 16,46% nu se cunoaște apartenența confesională.

Politică și administrație 
Comuna Tansa este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Fundurile a județului Vaslui și era formată doar din satul de reședință, cu 2355 de locuitori. În sat existau două biserici, o școală și mai multe mori de vânt. La acea vreme, pe teritoriul actual al comunei mai funcționa în aceeași plasă și comuna Suhulețu, formată din satele Suhulețu, Găureni și Brașovnița, având 1246 de locuitori. Existau și aici două biserici. Anuarul Socec din 1925 consemnează desființarea comunei Suhulețu și trecerea satului Suhulețu la comuna Tansa, care era inclusă în plasa Negrești a aceluiași județ și avea 3177 de locuitori.

În 1950, comuna a fost transferată raionului Negrești din regiunea Iași. În 1968, a trecut la județul Iași.

Monumente istorice 
Singurul obiectiv din comuna Tansa inclus în lista monumentelor istorice din județul Iași ca monument de interes local, este biserica de lemn „Sfinții Voievozi” (1780) din satul Suhuleț, obiectiv clasificat ca monument de arhitectură.

Personalități 
 Gheorghe Macovei (1880 - 1969), geolog, academician;
 Costache Lazăr (1919 - 2008), medic chirurg, profesor universitar la Facultatea de Medicină din Iași.

Note 

Tansa